Man vas vir verkragtings by kinderhuisArgieffoto ŉ 65-jarige man is in hegtenis geneem in verband met die beweerde verkragting van minderjarige seuns en meisies by ŉ kinderhuis in die Witrivier-omgewing. Kol. Mtsholi Bhembe, provinsiale polisiewoordvoerder vir Mpumalanga, het gesê die man is Woensdag in Pelgrimsrus deur beamptes van die Nelspruit-polisie se eenheid teen gesinsgeweld, kindermishandeling en seksuele misdrywe in hegtenis geneem. “Die man staan tereg op verskeie aanklagte van verkragting van minderjarige seuns en meisies wat glo by ŉ kinderhuis in Msholozi in Witrivier plaasgevind het,” het Bhembe gesê. Die man het Donderdag in die Nelspruit-landdroshof verskyn. Die saak is tot ŉ latere datum uitgestel vir sy formele borgtogaansoek. Hy bly in aanhouding.